text: Østers-sauce.
  Skægget tages af østerserne, koges ganske kort i lidt vand eller tynd suppe og afsies. Et stykke smør smeltes, deri røres melet, og det fortyndes med den afsiede suppe, tilligemed hvid vin, lidt citronsaft, salt, muskatblomme og så meget kødsuppe, at det bliver tilpas tyk. Østerserne kommes på tilsidst og må ikke koges, men kun blive hede. Der kan kommes ganske små fiskeboller på, hvilke må koges i suppen, førend den bruges til saucen. Der kan også kommes kogte og pillede kastanier deri tilligemed østerserne. Den legeres med lidt æggeblomme.